وجیہ الدین علوی

آپ کا اصل نام سید احمد تھا، مگر آپ شاہ وجیہ الدین علوی گجراتی کے نام سے مشہور ہیں۔ آپ کی ولادت 22 محرم 910ھ کو چانپانیر میں ہوئی، اگرچہ بعض کتب میں 911ھ کا ذکر بھی ملتا ہے۔شاہ وجیہ الدین علوی گجراتی احوال و آثار از عبد الرحمن پرواز اصلاحی
https://archive.org/details/Wajihuddin

سلسلۂ نسب یہ ہے، وجیہ الدین احمد بن قاضی نصراللہ بن قاضی سید عماد الدین بن قاضی سید عطاؤلدین بن قاضی سید معین الدین بن سید بہاؤ الدین بن سید کبیر الدین، اسی طرح سلسلہ امام محمد تقی تک پہنچتا ہے۔

 تعلیم اور بیعت و خلافت 
ابتدائی تعلیم گھر پر ہی حاصل کی۔ حدیث کا درد چچا سید ابو القاسم سے لیا۔ پھر چودہ پندرہ سال کی عمر میں مشہور محدث علامہ محمد بن محمد ملکی سے حدیث کی تکمیل فرمائی۔ بعد ازاں، معروف محدث ابوالبرکات بنبانی عباسی کے سامنے بھی حدیثیں سنایئں۔ اور اس طرح علم حدیث میں آپ کو بلند مقام حاصل ہوا۔تزکرۃ الوجیہ از سید حسینی پیر علوی https://archive.org/details/tazkirat-ul-wajeeh

روحانی تربیت ابتدا میں اپنے والد سے حاصل کی، بعد ازاں حضرت شاہ قاضن چشتی کی صحبت اختیار کی اور اس کے بعد حضرت سید محمد غوث گوالیاری سے خرقۂ خلافت حاصل کیا۔

 درس و تدریس 
934 ہجری میں تکمیلِ تعلیم کے بعد درس و تدریس کی طرف توجہ کی۔ 935 ہجری میں باقاعدہ ایک مدرسہ کی بنیاد رکھی اس مدرسہ میں 46 سال تک تعلیم دی۔

مدرسہ میں ابتدائی تعلیم کے علاوہ تفسیر مع اصول، حدیث مع اصول، فقہ مع اصول، معانی و بلاغت، منطق، فلسفہ، ہیت، مناظرہ، ادب وغیرہ علومِ ظاہری کی تکمیل کر لینے پر جن تلامذہ کو تصوف کی طرف رجحان ہوتا، تو اس کی بھی تعلیم دیتے، ان کے علاوہ ایسے اشخاص جو باہر سے آکر اس چشمۂ فیض سے سیراب ہوتے ان ان لوگوں کی تعداد بھی کچھ کم نہیں ہے، فتویٰ نویسی کا بھی باقاعدہ انتظام تھا اور خاص اس کام پر ذمہ دار اشخاص کا تقرر فرماتے تھے، عام فتوں کو چھوڑ کر جب کوئی اہم معاملہ درپیش ہوتا تو خود اس پر غور فرماتے اور تحقیقی جواب تحریر فرما کر اپنے دستخط سے اس کو مزین فرماتے۔ماہنامہ معارف مقالہ مولانا سید ابوظفر ندوی

تلامذہ کا دائرہ بہت وسیع تھا، اسّی (80) کی تعداد صرف ان لوگوں کی ہے جنھوں نے اطرافِ ملک میں منتشر ہوکر مدرسے قائم کیے اور خود صاحبِ درس ہوئے۔ آپ کے شاگردوں میں قاضی ضیاء الدین عرف شیخ جیاء کا نام بھی شامل ہے۔

شیخ عبد الحق محدث دہلوی صاحب اخبارالاخیار میں لکھتے ہیں اخبارالاخیار مطبوعہ دہلی صفحہ 163

 تصنیفات 
بعض تذکرہ نگاروں نے آپ کی مصنفہ کتب کی تعداد 197 سے زیادہ بتائ ہیں، جن میں سے صرف ایک "حاشیہ العلوی علی تفسیر البیضاوی" مطبوعہ ہے،  حاشیہ العلوی علی تفسیر البیضاوی از وجیہ الدین گجراتی https://archive.org/details/12_20200604_202006 اور باقی 23 غیر مطبوعہ قلمی نسخوں کی صورت میں ہند اور بیرون ہند کے مختلف کتب خانوں میں اب بھی موجود ہیں۔سوانح حیات شیخ وجیہہ الدین گجراتی از محمد خالد https://archive.org/details/20240709_20240709_0622

 وفات 
شاہ وجیہ الدین 29 محرم 998 بروز یک شنبہ صبح صادق کے وقت اس دارِ فانی سے عالمِ جاودانی کو رخصت ہوئے، اس وقت ان کی عمر 88 برس کی تھی

 حوالہ جات